L'Eglise Russe, Nice | Loer Toer
Côte d'Azur, Frankryk July 29, 2013 Leave a comment
Die Russiese Katedraal, Nice
Kunswerk aan die Katedraal
Dit is vir my interessant dat die kerk na Hl. Nikolaas, die wonderwerker van die 4de eeu, vernoem word, hy wat deur Europa vereer word en ook iets met Sinter Klaas te doen het – interessant omdat die hoeksteen van die Katedraal is deur 'n ander Nikolaas gelê, "L'Empereur Nicolas II", lui die hoeksteen, hy wat vyf jaar daarna, met sy gesin, deur die Bolsjewieke tereggestel is.
Ikoon van die Doodskleed van Turin
Aan een pediment is daar 'n ikoon van die Doodskleed van Turin, sterk en gestileerd. Dit is 'n ortodokse wêreld, dié, wat rakelend, ontwerpsinvloede van die Midde-Ooste toon – kyk die puntige vensters onder die uiespirale, vensters wat nie in die kalief se paleis onvanpas sou wees nie. Tog, is daar enige iets meer Russies as die uiespirale, al ses van hulle aan daardie Katedraal?
Tagged: Afrikaans, Bolsjewieke, Côte d'Azur, Frankryk, Katedraal, Nice, Nicolas II, Rusland, Russe, Russiese adel, Russiese katedraal, Uiespirale, Willem van der Walt